CELEX: 22015D2127
Language: sk
Date: 2014-12-12 00:00:00
Title: Rozhodnutie Spoločného výboru EHP č. 260/2014 z 12. decembra 2014, ktorým sa mení príloha II (Technické predpisy, normy, skúšky a certifikácia) k Dohode o EHP [2015/2127]

26.11.2015   
            
            
               SK
            
            
               Úradný vestník Európskej únie
            
            
               L 311/9
            
         ROZHODNUTIE SPOLOČNÉHO VÝBORU EHP
   č. 260/2014
   z 12. decembra 2014,
   ktorým sa mení príloha II (Technické predpisy, normy, skúšky a certifikácia) k Dohode o EHP [2015/2127]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 264/2014 zo 14. marca 2014, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o použitie kopolyméru N -vinylpyrolidónu a vinyl-acetátu vo výživových doplnkoch v tuhej forme, a príloha k nariadeniu Komisie (EÚ) č. 231/2012, pokiaľ ide o jeho špecifikácie (1), sa má začleniť do Dohody o EHP.
            
         
               (2)
            
            
               Nariadenie Komisie (EÚ) č. 497/2014 zo 14. mája 2014, ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o používanie advantámu ako sladidla (2), sa má začleniť do Dohody o EHP.
            
         
               (3)
            
            
               Nariadenie Komisie (EÚ) č. 505/2014 z 15. mája 2014, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o použitie karamelových farbív (E 150a – d) v pive a sladových nápojoch (3), sa má začleniť do Dohody o EHP.
            
         
               (4)
            
            
               Nariadenie Komisie (EÚ) č. 506/2014 z 15. mája 2014, ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o etyl-N-dodekanoyl-L-arginát ako konzervačná látka v určitých tepelne ošetrených mäsových výrobkoch (4), sa má začleniť do Dohody o EHP.
            
         
               (5)
            
            
               Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (6)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Do bodu 54zzzzr [nariadenie Európskeho parlamentu a Rady (ES) č. 1333/2008] kapitoly XII prílohy II k Dohode o EHP sa dopĺňajú tieto zarážky:
   
               „—
            
            
               
                  32014 R 0264: nariadenie Komisie (EÚ) č. 264/2014 zo 14. marca 2014 (Ú. v. EÚ L 76, 15.3.2014, s. 22),
            
         
               —
            
            
               
                  32014 R 0497: nariadenie Komisie (EÚ) č. 497/2014 zo 14. mája 2014 (Ú. v. EÚ L 143, 15.5.2014, s. 6),
            
         
               —
            
            
               
                  32014 R 0505: nariadenie Komisie (EÚ) č. 505/2014 z 15. mája 2014 (Ú. v. EÚ L 145, 16.5.2014, s. 32),
            
         
               —
            
            
               
                  32014 R 0506: nariadenie Komisie (EÚ) č. 506/2014 z 15. mája 2014 (Ú. v. EÚ L 145, 16.5.2014, s. 35).“
            
         Článok 2
   Znenia nariadení (EÚ) č. 264/2014, (EÚ) č. 497/2014, (EÚ) č. 505/2014 a (EÚ) č. 506/2014 v islandskom a v nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 13. decembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 12. decembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 76, 15.3.2014, s. 22.
   
      (2)  Ú. v. EÚ L 143, 15.5.2014, s. 6.
   
      (3)  Ú. v. EÚ L 145, 16.5.2014, s. 32.
   
      (4)  Ú. v. EÚ L 145, 16.5.2014, s. 35.
   
      (5)  Ústavné požiadavky neboli oznámené.